kardosdrur/scandi-wiki huggingface dataset:
Christian Ditlev Reventlow (eventyrer)

Christian Ditlev Frederik "Dick" Reventlow (4. april 1898 i Aalborg – 5. september 1958) var en dansk eventyrer, direktør, reklamemand, udstillingsekspert og forfatter.

Levnedsbeskrivelse 
Han var søn af politikeren og redaktøren Peter Christian Reventlow (ud af en borgerlig linje af Reventlow-slægten) og blev student fra Herlufsholm 1916. Han arbejdede 1917-21 i skovindustrien i Californien, British Columbia og Nordsverige. Konsulatssekretær 1921-25 ved konsulaterne i Budapest og Rotterdam. Forretningsvirksomhed 1926-32 i Frankrig, England og Portugal. Ekspedition i Bolivia og Mato Grosso, Brasilien.
Medstifter af Eventyrernes Klub 1938.

Gift med skuespillerinden Else Skouboe og gift 2. gang med Vibeke Fiedler.

Bibliografi 
London, Haandbog for Rejsende, 1932
The tourist in Copenhagen : A practical guide, 1932
Georg Jensens Sølvsmedie gennem fyrretyve Aar 1904-1944, 1944
The artists of Georg Jensen silver, 1952
Harald Nielsen. Et tilbageblik på en kunstners arbejde ved 60-årsdagen. 1952
Fifty years of Danish silver in the Georg Jensen tradition, 1954
Sigvard Bernadotte, sølvarbejder 1930-1955, 1955

Referencer 

Faglitterære forfattere fra Danmark
Rejsebogsforfattere fra Danmark i 1900-tallet
Eventyrere fra Danmark
Danskere i 1900-tallet
Personer fra Aalborg
Christian Ditlev
Dansksprogede forfattere fra Danmark
Reklamefolk fra Danmark
Herlovianere
Fleetwood Town F.C.

Fleetwood Town F.C. er en engelsk fodboldklub fra Fleetwood, Lancashire. Klubben spiller i League One.

Klubben blev i sin nuværende form grundlagt i 1997, men klubbens historie går helt tilbage til 1908, hvor klubben hed Fleetwood F.C., men klubben lukkede i 1976 pga. finansielle problemer. I 1977 blev klubben genetableret som Fleetwood Town F.C. med mange af de samme personer i organisationen.

I 1997 blev klubben igen reorganiseret og skiftede navn til Fleetwood Wanderers, men skiftede kort tid efter navn til Fleetwood Freeport F.C. som et resultat af et sponsorat. I 2002 skiftede klubben til tilbage til navnet Fleetwood Town F.C., der også er klubbens nuværende navn.

Referencer 

Fodboldklubber i England
Etableret i 1908
Rushden & Diamonds F.C.

Rushden & Diamonds Football Club var en engelsk fodboldklub fra Irthlingborough, Northamptonshire. Klubben spillede sine hjemmekampe på Nene Park.

Klubben blev dannet i 1992 som en fusion af Rushden Town og Irthlingborough Diamonds. Klubben var hovedsageligt placeret i Conference National-rækken med en enkelt afstikker til The Football League. 

Klubben blev udelukket fra turneringer den 11. juni 2011 som følge en ustabil økonomisk situation, hvilket resulterede i klubben lukning

Referencer 

Fodboldklubber i England
Etableret i 1992
Harald Nielsen (sølvtegner)

Harald Christian Nielsen (født 20. juli 1892 i Bårse, død 22. december 1977 i Hellerup) var en dansk sølvtegner.

Livsforløb 
Da hans far sognepræst Søren Nielsen (f. 1845) døde i 1893 så flyttede hans mor, Lydia Kold (1852-1945), familien til København. Harald ville være maler, men det var der ikke råd til. Hans ældste søster Johanne Nielsen blev gift med Georg Jensen i 1907. Det gav ham i 1907 mulighed for at komme i ciselørlære hos Georg Jensen Sølvsmedie.

Her gav de ham tegneundervisning hos Carl V. Meyer og hans tegninger kom med i et katalog over sølvsmediens produkter. Han blev efterhånden en god tegner, som kunne omsætte skitserne fra Georg Jensen og Johan Rohde til arbejdstegninger til brug for sølvsmedene.

Han fik K.A. Larssens legat 1921. Han tegnede selv mange korpusarbejder og han udviklede sin egen stil. Han tegnede nogle enkelte smykker og to bestik, pyramidemønster, 1927-29 og dobbeltriflet 1947.

I Kunstindustrimuseet og i flere udenlandske museer kan man se hans arbejder. Efter verdensudstillingen i Paris 1925 deltog han i alle Georg Jensens udstillinger. Hans 60-årsdag 1952 fejredes med en separatudstilling hos Georg Jensen & Wendel A/S, i Kbh.

Han blev underdirektør 1958, fratrådte 1962, men var indtil 1967 tilknyttet smedjen som kunstnerisk konsulent. 1954 blev han Ridder af Dannebrog.

Familie 
Hans farfar var højskoleforstander og hans grandonkel Christen Kold. Hans farbrødre var digteren L.C. Nielsen og sceneinstruktør og teaterdirektør Johannes Nielsen. Hans søstre var sølvsmed Tabita Schwenn, Inger Albertus og Maria Møller.

Han er begravet på Gentofte Kirkegård.

Bibliografi 

 Ebbe Nielsen: Nogle nye arbejder tegnet af Harald Nielsen, udgivet af Georg Jensen sølv, 1933.
 Sig. Schultz i Samleren, 1938
 Åke Stavenow og Chr. D. Reventlow: Harald Nielsen. Et tilbageblik på en kunstners arbejde, 1952.
 Walter Schwartz: Georg Jensen – hans tid og slægt, 1958.
 Mobilia, 1966, særnr. 131-32.
 Henning Koppel i Politiken 28.12.1977.
 Erik Lassen i Georg Jensen silversmithy. Udstillingskatatalog, Washington 1980.

Eksterne henvisninger 
 
 Biografi i Dansk Biografisk Leksikon
 

Danskere i 1900-tallet
Personer i Dansk Biografisk Leksikon
Personer fra København
Riddere af Dannebrog
Designere fra Danmark
Fabrikanter fra Danmark
Christopher Loeak

Christopher J. Loeak (født 11. november 1952) er en marshallesisk politiker. Han var Marshalløernes præsident fra 2012 til 2016.

Loeak har studeret i USA, først ved Hawaii Pacific College og derefter retsvidenskab ved Gonzaga University i delstaten Washington. I 1985 gik han ind i politikken og blev valgt til Nitijela, parlamentet, fra valgkredsen Ailinglaplap. Han har været justitsminister, socialminister, undervisningsminister, minister for Ralik, samt minister uden portefølje. 

Ved det indirekte præsidentvalg i 2012 stillede Loeak op mod siddende præsident Jurelang Zedkaia. Begge er traditionelle høvdinge.

Referencer 

Marshalløernes præsidenter
Erasmusprisen

Erasmusprisen er en international pris som tildeles for indsats for at fremme europæisk kultur. Den kan tildeles både personer og institutioner. Prisen er opkaldt efter Erasmus af Rotterdam. Stiftelsen Praemium Erasmianum står bag udmærkelsen. Erasmusprisen blev etableret i 1958 af prins Bernhard af Holland ved grundlæggelsen af Stiftelsen Praemium Erasmianum. Hollands kronprins Willem-Alexander er Erasmusprisens høje beskytter.

Prisen består siden 1995 af et udmærkelsestegn bestående af titanplader, som når de er foldet ser ud som et halstørklæde, og når de er lukket tager form af en bog. Pladerne er udstyret med en tekst fra et af Erasmus' breve og i hans håndskrift. Desuden kommer prispenge på  euro.

Modtagere
 1958 – Det østrigske folk
 1959 – Robert Schuman, Karl Jaspers
 1960 – Marc Chagall, Oskar Kokoschka
 1962 – Romano Guardini
 1963 – Martin Buber
 1964 – Union Académique Internationale
 1965 – Charles Chaplin, Ingmar Bergman
 1966 – Herbert Read, René Huyghe
 1967 – Jan Tinbergen
 1968 – Henry Moore
 1969 – Gabriel Marcel, Carl Friedrich von Weizsäcker
 1970 – Hans Scharoun
 1971 – Olivier Messiaen
 1972 – Jean Piaget
 1973 – Claude Lévi-Strauss
 1974 – Ninette de Valois, Maurice Béjart
 1975 – Ernst Gombrich, Willem Sandberg
 1976 – Amnesty International, René David
 1977 – Werner Kaegi, Jean Monnet
 1978 – Poppentheater
 1979 – Die Zeit, Neue Zürcher Zeitung
 1980 – Nikolaus Harnoncourt, Gustav Leonhardt
 1981 – Jean Prouvé
 1982 – Edward Schillebeeckx
 1983 – Raymond Aron, Isaiah Berlin, Leszek Kołakowski, Marguerite Yourcenar
 1984 – Massimo Pallottino
 1985 – Paul Delouvrier
 1986 – Václav Havel
 1987 – Alexander King
 1988 – Jacques Ledoux
 1989 – International Commission of Jurists
 1990 – Grahame Clark
 1991 – Bernard Haitink
 1992 – Simon Wiesenthal, Archivo General de Indias
 1993 – Peter Stein
 1994 – Sigmar Polke
 1995 – Renzo Piano
 1996 – William McNeill
 1997 – Jacques Delors
 1998 – Mauricio Kagel
 1998 – Peter Sellars
 1999 – Mary Robinson
 2000 – Hans van Manen
 2001 – Adam Michnik, Claudio Magris
 2002 – Bernd og Hilla Becher
 2003 – Alan Davidson
 2004 – Abdolkarim Soroush, Sadiq al–Azm, Fatema Mernissi
 2005 – Simon Schaffer, Steven Shapin
 2006 – Pierre Bernard
 2007 – Péter Forgács
 2008 – Ian Buruma
 2009 – Antonio Cassese, Benjamin Ferencz
 2010 – José Antonio Abreu
 2011 – Joan Busquets
 2012 – Daniel Dennett
 2013 – Jürgen Habermas
 2014 – Frie Leysen
 2015 – Wikipedia fællesskab
 2016 – A.S. Byatt
 2017 – Michèle Lamont

Eksterne henvisninger
Erasmusprisens hjemmeside 

Kulturpriser
Etableret i 1958
Skum (tv-serie)

Skum (originaltitel: Soap) er en amerikansk sitcom, der sendtes første gang på ABC fra 1977, og vistes i 85 episoder over fire sæsoner til 1981. Showet blev skabt, skrevet og produceret af Susan Harris.

Showet skabtes som en parodi på daglige sæbeoperaer, og præsenteredes som en ugentlig halvtimes prime time komedie. Ligesom en virkelig sæbeopera blev showets historie præsenteret i tv-serie-formatet, og omfattede melodramatiske elementer i plottet såsom ufobortførelser, dæmoniske besættelser, mord og kidnapning. I 2007 stod showet opført på Time Magazines liste "100 Best TV Shows of All-TIME", og i 2010 lå showet på en 17-plads på det amerikanske tidsskrift TV Guides liste over "TV's Top Families".

Kildehenvisninger

Eksterne henvisninger 
 

Amerikanske tv-serier fra 1970'erne
Amerikanske tv-serier fra 1980'erne
Tv-programmer fra American Broadcasting Company
Oskars Melbārdis

Oskars Melbārdis (16. februar 1988 i Valmiera i Lettiske SSR) er en lettisk bobslædekører, der har konkurreret i sportsgrenen siden 2006. Han vandt sammen med Daumants Dreiškens, Intars Dambis og Jānis Miņins en bronzemedalje i firemands-bobslæde under VM i bobslæde og skeleton 2009 i Lake Placid.

Kildehenvisninger

Eksterne henvisninger 
 Profil hos FIBT 

Personer fra Valmiera
Sportsfolk fra Letland
Bobslædeførere fra Letland
Olympiske mestre fra Letland
Olympiske bronzemedaljevindere fra Letland
Medaljevindere ved vinter-OL 2014
Medaljevindere ved vinter-OL 2018
Filippo Lippi

Fra (it. for broder) Filippo Lippi (di Tommaso) (født omkring 1406 i Firenze, død 9. oktober 1469 i Spoleto) var en florentinsk maler.

Han virkede især i Firenze, nogen tid (ca. 1434) i Padua (hans værker dér er nu forsvundne), i Prato ca. 1452—65, i Spoleto ca. 1467—69. Forældreløs, faren var slagter, fra otte års alderen og ret overladt til sig selv blev han omsider anbragt i karmeliterklostret i Santa Maria del Carmine; her har han sikkert set Masaccio male sit freske-storværk og måske hjulpet ham. Masaccio og Fiesole blev de to væsensforskellige kilder, hans kunst øste af. 1421 blev han munkeviet, 1456 prior for nonneklostret Santa Margarita i Prato; den meget kvindekære og levelystne Fra Lippi, om hvem der alt gik lystige historier fra munketiden i Firenze, trådte her i forhold til og bortførte nonnen Lucrezia Buti, der fødte ham sønnen, Filippo di Fra Filippo, måske var han kun Lippis adoptivsøn. Lippi mistede sine gejstlige stillinger, men Lucrezia blev hans kære madonna-model, som billedet i Palazzo Pitti – med barselsceneriet i baggrunden. Der er skønhed og finhed over Lippis madonnaer og ikke altid særlig andagtsfulde englebørn, malerisk glæde og delikat gennemførelse i hele Lippis kunst, der søger at forene Masaccios sundhed og Fiesoles sjælsskønhed og netop derved fik betydning for kunstudviklingen. Lippis hovedværker er: freskerne i domkirkens kor i Prato med fremstillinger af Johannes Døberens og den hellige Stefans liv (1452—64); freskerne i domkirken i Spoleto med scener af Jomfru Marias liv; Lippi døde, før freskerne var fuldendte, de blev fuldførte af Lippis elev og arbejdsfælle Fra Diamante.

Galleri

Litteratur som angivet i Salmonsens Konversationsleksikon 
 Edward C. Strutt, Fra Filippo Lippi, London, 1901
 Igino Benvenuto Supino, Fra Filippo Lippi, Firenze, 1902
 Igino Benvenuto Supino, Les deux Lippi, 1904

Referencer

Eksterne henvisninger og kilde 

 www.FraFilippoLippi.org  75 works by Filippo Lippi
 

Malere fra Italien
Granada CF

Granada Club de Fútbol er en spansk fodboldklub fra Granada i Andalusien, der spiller i den bedste spanske liga, Primera division. Klubben spiller sine hjemmekampe på Los Cármenes.

Klubben blev grundlagt den 14. april 1931 med navnet Recreativo de Granada

Referencer 

 
Etableret i 1931
Brevard College

Brevard College er en lille privat United Methodist Church College i Brevard, North Carolina. Skolen giver i øjeblikket Bachelor of Arts, Bachelor of Science og Bachelor of Music uddanelser. Skolen har ca 650 studerende.

Eksterne henvisninger 
 Brevard College's webside
 Brevard College's atletik webside

North Carolina
Uddannelsesinstitutioner i USA
Michael McIntyre

Michael Hazen James McIntyre (født 21. februar 1976) er en britisk Stand-up-komiker, der er kendt for at have deltaget i programmer som Live at the Apollo og Michael McIntyre's Comedy Roadshow. Han er desuden dommer i Britain's Got Talent i 2011.
Live at the Apollo (tv-serie)|

DVD udgivelser
McIntyre har udgivet to stand-up DVD'er, Live and Laughing fra 2008 og Michael McIntyre: Hello Wembley fra 2009. Live and Laughing-DVD'en var den hurtigst sælgende debut-DVD for en stand-up-komiker i Storbritannien, mens Hello Wembley-DVD'en er den hurtigst sælgende stand-up DVD nogensinde med over 1 million solgte eksemplarer.

Referencer

Eksterne henvisninger 
 

Komikere fra England
Jack Dee

James Andrew Innes "Jack" Dee (født 24. september 1961) er en britisk Stand-up-komiker, skuespiller og manuskriptforfatter, der er kendt for programmer som Jack Dee Live at the Apollo (2004-2006), The Jack Dee Show 1992-1994, Just for Laughs (1992).

Referencer

Eksterne henvisninger 

Komikere fra England
Andrew Luck

Andrew Austen Luck (født 12. september 1989 i Washington, D.C.) er en tidligere quarterback for NFL-holdet Indianapolis Colts. Han blev draftet og skrev kontrakt med Colts i 2012. Han spillede i college for Stanford University. Han blev betragtet af mange som et af de største talenter inden for amerikansk fodbold, men nåede kun at spille 7 sæsoner i NFL, efter at adskillige skader tvang Luck til at trække sig fra sporten inden at have fyldt 30.

Referencer

Eksterne henvisninger 

Amerikansk fodbold-spillere fra Washington D.C.
Amerikansk fodbold-quarterbacks
Amerikansk fodbold-spillere fra Indianapolis Colts
Fab Five Freddy

Fred Braithwaite (1959), bedre kendt som Fab Five Freddy, er en hiphop-historiker, hiphop-pionér og tidligere graffitikunstner. Han var aktiv i New York City i 1970'erne og de tidlige 1980'er, og var senere tv-vært for det første tv-musikvideoshow  "Yo! MTV Raps".

Han begyndte sin graffiti-karriere efter at have studeret malekunst. Han arbejdede sammen med Afrika Bambaataa under dennes opstartsfase, og introducerede ham for hiphop-scenen. I Blondies hit ""Rapture" fra 1981 bliver Fab Five Freddy omtalt, og han medvirkede i musikvideoen til sangen, da han spillede sig selv under en graffiti-aktion.

I 1982 fulgte han med  på Roxy Tour med Rock Steady Crew, Afrika Bambaataa, McDonalds Double Dutch Girls, flere djs og yderligere graffitikunstnere, såsom Phase 2, Futura 2000 og DONDI; en tour der var arrangeret af Europe One Radio. Det drejede sig om den første internationale hiphop-tour, som de gennemførte i europæiske metropoler som f.eks. London og Paris. I Charlie Ahearns spillefilm "Wild Style", medvirkede Fab Five Freddy som skuespiller (i rollen som sig selv) samt som musikalsk direktør.

Eksterne henvisninger 
 Officiel hjemmeside  
 

Personer fra New York
Graffitikunstnere
Vj's
Andy Dalton

Andrew Gregory Dalton (født 29. oktober 1987 i Katy, Texas) er en amerikansk NFL-spiller, der spiller quarterback for Cincinnati Bengals. Han blev draftet til NFL i anden runde i 2011.

Dalton spillede college football for Texas Christian University, hvor han ledte sit hold TCU Horned Frogs football frem til mesterskabet i Rose Bowl 2011 med en sejr på 21-19 over Wisconsin Badgers.

Klubber 
 2011-: Cincinnati Bengals

Referencer

Eksterne henvisninger 

Amerikansk fodbold-spillere fra Texas
Amerikansk fodbold-quarterbacks
Amerikansk fodbold-spillere fra Cincinnati Bengals
Axel Mathiesen (atlet)

Axel  Mathisen nu Axel  Sauer (født 1954) er en tidligere dansk sprinterløber, som løb for Bagsværd AC og Trongårdens IF. Han vandt sølvmedaljen på 100 meter ved de danske mesterskaber 1972.

Danske mesterskaber 
  1972 100 meter 11,0

Personlige rekorder 
 100 meter: 11,06 1975

Referencer

Eksterne henvisninger 
 DAF i tal – Axel/Aksel Mathiesen I/II
 Statletik.dk – Profil – Aksel Mathiesen

Sprintere fra Danmark
Atleter fra Trongårdens IF
Jerome Simpson

Jerome Louis Simpson (født 4. februar 1986 i Reidsville, North Carolina) er en amerikansk NFL-spiller, der spiller wide receiver for Minnesota Vikings. Tidligere har han repræsenteret Cincinnati Bengals.

Han blev draftet til NFL i anden runde i 2008.

Han er kendt for et spektakulært touchdown i NFL uge 16 i 2011-sæsonen, hvor han lavede en flyvende saltomortale hen over Arizona Cardinals' linebacker Daryl Washington, hvorefter han landede på fødderne.

Klubber 
 Cincinnati Bengals (2008–2011)
 Minnesota Vikings (2012–)

Referencer

Eksterne henvisninger 

Amerikansk fodbold-spillere fra North Carolina
Amerikansk fodbold-wide receivers
Amerikansk fodbold-spillere fra Cincinnati Bengals
Amerikansk fodbold-spillere fra Minnesota Vikings
Elastisk stød

Et elastisk stød er et stød imellem to partikler, hvor den samlede kinetiske energi, energien i bevægelsen, bevares og altså ikke omdannes til deformering af partiklerne, fx varme, eller afgives til omgivelserne, fx lyd. Dette er udover impulsbevarelsen, som gælder for alle typer stød. Det modsatte af et elastisk stød er et fuldstændigt inelastisk stød.

Kriterier 
For partiklerne 1 og 2 med impulserne  gælder altså

hvor summen af de to impulser før er sat lig med summen efter. Tilsvarende gælder for den kinetiske energi :

Med disse to ligheder kan begge partiklers hastigheder efter det elastiske stød beregnes.

Klassisk mekanik 
I den klassiske mekanik er impuls givet ved masse  gange hastighed 

Mens kinetisk energi er givet ved impulsen i anden divideret med den dobbelte masse

1D 
I én dimension - et frontalt sammenstød - bliver de to ligninger altså:

hvor den halve faktor for den kinetiske energi er ganget væk. Det sværeste er her, at impulserne er kvadreret i den ene ligning, men ikke i den anden. For at løse ligningssystemet omarrangeres begge ligninger, så impulserne for partikel 1 er på venstre side, mens impulserne for partikel 2 er på højre side:

Den anden ligningen divideres nu med den første ligning:

Jf. kvadratsætningen

giver brøkerne:

Impulserne er nu ikke længere kvadrerede, og ligningssystemet er dermed blevet lettere at løse. Ligning 1 kan divideres med  og ganges med -1, hvilket giver

De to ligninger lægges nu sammen, så  elimineres, og  kan isoleres:

Dermed er et udtryk for den endelige impuls for partikel 1 fundet. Hvis hastigheden ønskes, skal der blot divideres med  på begge sider:

For partikel 2 gælder helt tilsvarende:

Det ses, at forholdet mellem partiklernes masser er afgørende for de endelige hastigheder. For det trivielle tilfælde hvor partikel 2 har massen nul, bliver hastigheden på partikel 2 blot:

Hastigheden er altså uændret, hvilket giver mening, da det svarer til, at partikel 1 ikke er stødt ind i nogen partikel.

For et andet specialtilfælde hvor masserne er ens, reducerer udtrykket til:

For ens masser udveksler partiklerne altså hastighed. 

Inerti
Cedric Benson

Cedric Myron Benson (født 28. december 1982 i Midland, Texas, død 17. august 2019) var en amerikansk NFL-spiller (runningback). Han blev draftet til NFL i første runde som spiller nr. 4 i 2005 af Chicago Bears.

Inden han blev professionel NFL-spiller, havde han en karriere inden for baseball, hvor han blev drafted af Los Angeles Dodgers i 2001.

Cedric Benson omkom i en motorcykelulykke den 17. august 2019.

Klubber 
 Chicago Bears (2005−2007)
 Cincinnati Bengals (2008−2011)
 Green Bay Packers (2012)

Referencer

Eksterne henvisninger 

Amerikansk fodbold-spillere fra Texas
Amerikansk fodbold-running backs
Amerikansk fodbold-spillere fra Cincinnati Bengals
Amerikansk fodbold-spillere fra Chicago Bears
Amerikansk fodbold-spillere fra Green Bay Packers
Arian Foster

Arian Foster (født 24. august 1986 i Albuquerque, New Mexico) er en amerikansk NFL-spiller, der spiller runningback for Houston Texans. Han skrev kontrakt med Houston Texans som fri spiller i 2009 efter han ikke blev valgt i 2009-draften.

Han spillede college football i Tennessee.

Klubber 
 2009-: Houston Texans.

Referencer

Eksterne henvisninger 

Amerikansk fodbold-spillere fra New Mexico
Amerikansk fodbold-running backs
Amerikansk fodbold-spillere fra Houston Texans
College football

College football er amerikansk fodbold spillet af hold fra amerikanske universiteter, colleges og militære skoler. 

College football er spillet i USA siden slutningen af 1800-tallet og spilles i dag på højt niveau, og er i mange tilfælde spillernes adgang til at blive draftet til den professionelle liga NFL.

Eksterne henvisninger 

Sport i USA
Hvidebæk Pastorat

Hvidebæk Pastorat er et pastorat i Kalundborg Provsti, Roskilde Stift med de seks sogne:
Jorløse Sogn
Lille Fuglede Sogn
Rørby Sogn
Store Fuglede Sogn
Ubby Sogn
Værslev Sogn

I pastoratet er der seks kirker:
Jorløse Kirke
Lille Fuglede Kirke
Rørby Kirke
Store Fuglede Kirke
Ubby Kirke
Værslev Kirke

Pastorater i Roskilde Stift
Jørgen Marcussen (atlet)

Jørgen Marcussen er en tidligere dansk sprinterløber, som løb for Frederiksberg IF . Hans bedste resultat var vandt sølvmedaljen på 200 meter ved de danske mesterskaber 1974.

Danske mesterskaber 
  1974 200 meter 22,3
  1974 100 meter 11,0
  1972 100 meter 11,0
  1972 DM 200 meter 3 22,7

Personlige rekorder 
 100 meter: 10,7 1972
 200 meter: 21,6 1975

Eksterne henvisninger 
 DAF i tal – Jørgen Marcussen 
 Statletik.dk – Profil – Jørgen Marcussen 
 FIFs Historie gennem 100 år 

Sprintere fra Danmark
Atleter fra Frederiksberg IF
Round Maple

Round Maple er en landsby i Suffolk, England, der ligger i nærheden af Edwardstone. Den har 4 fredede bygninger, herunder The Flushing, Seasons, Quicks Farmhouse og Hathaway Cottage Little Thatch.

Referencer

Eksterne henvisninger 
 Kort over landsbyen 

Byer i England
Suffolk
Niels Kahlke

Niels Kahlke (født 13. marts 1949) er en dansk løber, som løb for atletikklubben Ben Hur, og som i dag er advokat.

Kahlke vandt flere sølv- og bronzemedaljer på 800 meter og 1500 meter ved de danske mesterskaber. Han vandt fire danske juniormesterskaber. I dag er han formand for Dansk Atletik Forbunds appeludvalg.

Kahlke driver i dag advokatvirksomhed. Han er Cand.jur. fra Københavns Universitet 1975 og blev advokat 1978. Han er beskikket forsvarer ved Københavns Byret og Østre Landsret fra 1984, fik møderet for Højesteret i 1985 og er medlem af Advokatnævnet siden 1999.

Han og hustruen Nina Lassen har døtrene Sofie Lassen-Kahlke, som er skuespiller, og Ditte Lassen-Kahlke som er advokat.

Danske mesterskaber 
  1973 800 meter 1:51.3
  1972 800 meter 1:52.4
  1971 800 meter 1:53.8
  1970 800 meter 1:51.0
  1970 1500 meter 3:49.7
  1969 800 meter 1:53.0
  1969 1500 meter 3:58.9
  1968 800 meter 1:52.4
  1968 1500 meter 3:53.6
Danske juniormesterskaber (-20 år)
  1969 800 meter 1:55.0
  1969 1500 meter 3:55.4
  1968 800 meter 2:02.3
  1968 1500 meter 4:02.4

Personlige rekorder 
 800 meter : 1:48,8 1971
 1000 meter: 2:21,9 1973
 1500 meter: 3:46,0 1973
 1 mile: 4:13,7 1972

Eksterne henvisninger 
 DAF i tal – Niels Kahlke
 Ben Hur's klubrekorder 

Mellemdistanceløbere fra Danmark
Atleter fra Ben Hur
Advokater fra Danmark
Intars Dambis

Intars Dambis (3. september 1983 i Gulbene i Lettiske SSR) er en lettisk bobslædekører, der har konkurreret i sportsgrenen siden 2002. Han vandt sammen med Daumants Dreiškens, Oskars Melbārdis og Jānis Miņins en bronzemedalje i firemands-bobslæde under VM i bobslæde og skeleton 2009 i Lake Placid.

Kildehenvisninger

Eksterne henvisninger 
 Profil hos FIBT 

Personer fra Gulbene
Bobslædeførere fra Letland
Chris Foy

Christopher J. Foy (født 20. november 1962) er en engelsk fodbolddommer fra St. Helens, Lancashire. Han dømte internationalt under det internationale fodboldforbund FIFA fra 2002-2007. Han dømmer i den engelske Premier League.

Han har blandt andet dømt FA Cup-finalen i 2010 mellem Chelsea og Portsmouth

Referencer 

Fodbolddommere fra England